ظيم العراق – فهد الشوك
ما جاي اكدر اني استوعب
هذا الواقع ما عاجبني
اطلع واطلب منك حقي
بيدينك انت التقتلني
اي من بلادك اني يا خيك
توكف ليش انت تحاربني
مارايد من عندك روحك
رايد من عندك تسندني
شوفوا العالم شوفوا الدنيا
مرتاحين ومتصافين
واحدهم من يوكع تلكه
كلهم فوكه ملتمين
موالي واكف ويايه
خليني ارفع راسي لفوك الفوك
لا تنطيني الطلقة بصدري
ورجع حقي اللي مبيوك
كل دول العالم ماشايف
شعب يموت وميت حقه
يا دنيا شبيج انتي ويانا
مليت اسمع صوت الطلقه
انقلبت شو بينا الاية
صاروا ضدنا اللي ويانا
ما اعرف احنا شسوينا
واحدنا مضيع اوطانه
شعبي يموت كبال عيوني
ومحد يهتم بيه ويفهمه
ما طالب اكثر من حقه
ما متجاوز حتى بكلمة
صير ويايا وخل نتوحد
مو صار سنين احنا نموت انموت
كافي وخل اخذ حريتي
الحق مايحتاج سكوت اسكوت